Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.
Stefan Meyer
Stefan Meyer (s. 20. heinäkuuta 1985 Medicine Hat, Alberta, Kanada) on kanadalainen jääkiekkoilija, joka pelaa Elitserien-joukkue Färjestads BK:ssa. Hänen vahvuutensa ovat työntekemisessä, fyysisyydessä ja kiekonsuojaamisessa. Meyer on aiemmin pelannut yhteensä 20 NHL-ottelua tehden kaksi syöttöpistettä ja keräten 17 jäähyminuuttia.